विलायत पोर्टल : प्राप्त जानकारी के अनुसार अमेरिका के १८०० से अधिक रब्बी { यहूदी धर्म गुरु } ने ज़ायोनी सरकार को पत्र लिख कर मांग की है कि ज़ायोनी सरकार फिलिस्तीनी शहर पश्चिमी तट से अपना अवैध क़ब्ज़ा तुरंत समाप्त करे । इस्राईल टाइम की रिपोर्ट के अनुसार ६ दिवसीय युद्ध की वर्षगांठ पर ज़ायोनी राजदूत को सौंपे गए इस पत्र में कहा गया है कि अवैध राष्ट्र इस युद्ध के बाद से जारी अपने ५० वर्षीय अवैध क़ब्ज़े को समाप्त करे जिसमे अनेक फिलिस्तीनी लोगों की जान गयी और उनके अधिकारों का हनन होता रहा है । ६ दिवस युद्ध के बाद फिलिस्तीनी धरती के अवैध अधिग्रहण के बाद लाखो फिलिस्तीनियों के अधिकार छीने गए है तथा उन पर अत्याचार ढाये गए हैं। हम ज़ायोनी सरकार से अपील करते हैं कि वह यहूदी धर्म की शिक्षा और संस्कृति के आधार पर इस अवैध क़ब्ज़े को समाप्त करे । ज्ञात रहे कि यह पत्र इस्राईल के विरुद्ध नहीं लिखा गया है बल्कि यहूदी धर्म गुरुओं ने इस्राईल के अस्तित्व और सुरक्षा चिंता के कारण लिखा है, जैसा कि इस पत्र में लिखा भी है कि हम इस्राईल के दीवाने हैं लेकिन पश्चिमी तट पर इस्राईल का सैन्य क़ब्ज़ा इस देश के अस्तित्व के लिए विनाशकारी है ।